ปัญหา: ริมถนนดังกล่าว พบกลุ่มบุคคลแต่งกายคล้ายเจ้าหน้าที่เทศกิจจำนวน 5 คน เป็นผู้ชาย 4 คน ผู้หญิง 1 คน ลงพื้นที่ตรวจเป็นประจำทุกวันในช่วงเช้า ทั้งมีการถ่ายคลิปวีดีโอไปลงในสื่อออนไลน์ (ไม่ทราบแน่ชัดว่านำไปลงในสื่อใด) และในช่วงตอนเที่ยงจะมีบุคคล 1 คนจากกลุ่มคนดังกล่าว (เป็นผู้ชาย อายุประมาณ 20 กว่าถึง 30 ปี ไม่สวมแว่นตา หน้าตาดี) กลับมาอีกครั้งโดยมีการแต่งกายแบบครึ่งท่อน (สวมเสื้อแจ็คเก็ตในท่อนบน) แล้วมีการเรียกเก็บเงินจากร้านค้า โดยเข้ามาพูดประมาณว่า มีการเก็บเงินจำนวน 1,000 บาท เพื่ออำนวยความสะดวกให้ โดยจะมีการแจ้งเตือนก่อนวันที่เทศกิจลงพื้นที่เพื่อตรวจจับร้านค้าที่มีการตั้งวางสิ่งของเลยออกมาบนบาทวิถี ซึ่งพบกลุ่มบุคคลดังกล่าวมาแล้ว 2 ครั้ง ตั้งแต่ในช่วงประมาณปลายเดือนกรกฎาคม แต่ทางผู้ร้องยังไม่ได้มีการจ่ายเงินดังกล่าวไป และทางบุคคลดังกล่าวแจ้งว่าในอนาคตจะมีการเรียกเก็บเงินแบบนี้ ซึ่งหากร้านค้าไม่มีการจ่ายเงินให้ก็จะไม่สามารถตั้งวางสิ่งของออกมาบริเวณบาทวิถีได้ และที่ถนนดังกล่าวจะมีร้านค้าจำหน่ายอะไหล่จำนวนหลายร้านซึ่งอาจจะมีการจ่ายเงินดังกล่าวมานานแล้ว แต่ทางผู้ร้องไม่เคยมีการจ่ายมาก่อน จึงต้องการให้มีการตรวจสอบกลุ่มบุคคลดังกล่าวเนื่องจากเมื่อ 2 ปีก่อนผู้ว่าราชการกรุงเทพมหานครเคยแจ้งว่าหากพบมีการเรียกเก็บส่วยจะต้องดำเนินการไล่ออก 
ถนน: หลวง
เขต: ป้อมปราบศัตรูพ่าย
#1555